Azim Ahmedov. Azim Olimjonovich Ahmedov (1992-yil 4-yanvarda tugʻilgan) – oʻzbek futbolchisi, himoyachi pozitsiyasida oʻynaydi. 2023-yildan Namanganning „Navbahor“ klubi futbolchisi. Futbolchilik faoliyati. Azim Namanganning „Navbahor“ jamoasi tarbiyalanuvchisi hisoblanadi. 2010-yildan 2015-yilgacha ushbu klub tarkibida oʻynagan. Bu vaqt ichida u 91 ta oʻyin oʻtkazib, 2 ta gol urgan. 2016-yilning yanvar oyida Toshkentning „Paxtakor“ klubi bilan shartnoma imzolagan. 2019-yil mavsum boshida yana sobiq klubi „Navbahor“ jamoasi safiga qaytgan. 2022-yil mavsum yakunida Yaypanning „Turon“ jamoasi bilan shartnoma imzolagan. 2023-yil yozgi transfer oynasi vaqtida „Turon“ jamoasidagi moliyaviy muammolar sababli ikki taraflama kelishuv asosida shartnomani bekor qilgan. 2023-yil 29-iyulda Navbahor jamoasi bilan shartnoma imzolagan. Terma jamoa faoliyati. 2014-yil 28-mayda Oʻzbekiston terma jamoasidagi debyuti oʻyinini oʻkazgan. Shaxsiy hayoti. Oʻzbekiston terma jamoasining sobiq sardori Odil Ahmedovning ukasi.